Diari Oficial de la Generalitat Valenciana


Sumari del DOGV 8272, del 12-04-2018 (2018/2781)

Notificació de la sentència dictada en el procediment ordinari número 122/2014.
-------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2781


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el procediment ordinari número 122/2014. [2018/2781]  
Procediment: procediment ordinari número 122/2014.  
De: Urbana Vilavella, SL.  
Procuradora: Mª Pilar Sanz Yuste.  
Contra: Promociones Aberden Dos, SL, Explotaciones del Este, SL, Recaudación de Tributos del Estado, Construccions Castillo, SA, herència jacent de Mario Año Arin, Cayetana Tellez Vilanova i comunitat de propietaris Barramundi Viviendas  
Procuradora: Alegria Doménech Ferrás, Mª Angeles Bofill Fibla, Dolores Mª Olucha Varella.  
  
En aquest procediment de judici ordinari 122/2014, seguit a instàncies d'Urbana Vilavella, SL, contra Promociones Aberden Dos, SL, Explotaciones del Este, SL, Recaudación de Tributos del Estado, Construccions Castillo, SA, herència jacent de Mario Año Arin, Cayetana Tellez Vilanova i comunitat de propietaris Barramundi Viviendas, s'ha dictat la sentència, que literalment diu el següent:  
  
Sentència número 40/2018  
Castelló de la Plana, 23 de febrer de 2018  
  
Carolina del Carmen Castillo Martínez, magistrada jutgessa titular del Jutjat de Primera Instància número 4 de Castelló de la Plana i partit, he vist aquestes actuacions de judici ordinari número 122/2014, promogudes per Urbana Vilavella, SL, representada per la procuradora dels tribunals Pilar Sanz Yuste i defesa pel lletrat Fernando Bádenes-Gasset Ramos, contra Promociones Aberden Dos, SL (última adquirent dels immobles litigiosos; demandant reconvencional), representada per la procuradora dels tribunals Alegria Doménech Ferras i defesa pel lletrat Francisco José Asenjo García, Explotaciones del Este, SL (qui va transmetre a Promociones Aberden Dos, SL), representada per la procuradora dels tribunals María Ángeles Bofill Fibla i defesa pel lletrat Ignacio Riu Márquez, Recaudación de Tributos del Estado (qui va transmetre als cònjuges Mario Año Marín i Ángela Esbri Arín un solar la propietat del qual l'Administració va atribuir a la mercantil Construcciones Castillo, SA, el preu de la qual títol adquisitiu no li constava a l'Administració executant), Construcciones Castillo, SA, (qui va transmetre a Mario Año Arín; citada per edicte i declarada en rebel·lia), herència jacent de Mario Año Arín (qui va transmetre a Cayetana Tellez Vilanova), Cayetana Tellez Vilanova (qui va transmetre a Explotaciones del Este, SL) i comunitat de propietaris Barramundi Viviendas (comunitat de propietaris que integra l'edifici construït sobre el solar ?incloses les places de garatge litigioses- respecte del qual s'exercita l'acció declarativa de domini; citada per edicte i declarada en rebel·lia).  
  
  
«Dispositiva  
Pel que es refereix a la demanda rectora:  
Estime íntegrament la demanda interposada per Urbana Vilavella, SL, i, en conseqüència:  
Declare que l'actora és propietària exclusiva del sòl sobre el qual s'ha construït l'edifici que actualment acull, entre altres unitats immobiliàries, les places d'aparcament litigioses que es descriuen en el fet primer de la demanda (amb independència d'altres possibles drets de la demandant sobre l'edificació existent que no són objecte d'aquest litigi).  
Declare la nul·litat de l'escriptura pública de compravenda atorgada a Alacant, el 12 d'agost de 1999, davant del notari Julián Cambronero Martínez, amb el número 2.237 del seu protocol per la qual la mercantil Explotaciones del Este, SL, va transmetre a Promociones Aberden Dos, SL, un total de vint-i-una finques, de les quals vint d'elles van ser identificades com locals números 3 a 22, ambdós inclusivament, destinats a garatge, que es troben inscrits a nom d'aquesta última societat en el Registre de la Propietat de Vinaròs al tom 682, llibre 165, folis 29 a 67 (només imparells), finques registrals números 15.677 a 15.696, ambdós inclusivament i la finca restant, identificada amb el número 59, correspon a un cobert també destinat a aparcament de vehicles, amb capacitat per a deu automòbils, inscrit en el Registre de la Propietat de Vinaròs, al tom 682, llibre 165, foli 141, finca número 15.733.  
  
Condemne les litisconsorts passives a estar i passar per tots els efectes que es deriven de l'estimació de les anteriors pretensions, així com a atorgar els documents públics o privats necessaris per a l'efectivitat de la declaració de nul·litat de la referida compravenda.  
Pertoca expressa imposició a costes causades en aquesta instància a la part demandada.  
Pel que fa a la demanda reconvencional:  
Desestime la demanda interposada per Promociones Aberden Dos, SL.  
Absolc Urbana Vilavella, SL, de les peticions en contra plantejades pel contrari.  
Pertoca expressa imposició a costes causades en aquesta instància a la part reconvinent.  
Així, aquesta és la meua sentència, de la qual es lliurarà testimoniatge suficient per a la seua unió a les actuacions corresponents, que pronuncie, mane i firme.»  
Notifiqueu aquesta resolució a les parts personades, amb la indicació que no és ferma i pot cabre recurs d'apel·lació.  
  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució haurà de constituir un dipòsit de 50 ?, que se li tornarà només en el cas que el recurs siga estimat.  
El dipòsit s??ha de constituir ingressant la quantitat esmentada en el banc Banesto, en el compte corresponent a aquest expedient (JJJJ 7999 BF EEEE AA) i s'indicarà, en el «camp concepte» el codi «02 civil-apel·lació» i la data de la resolució recorreguda amb el format dd/mm/aaaa.  
En cas de realitzar l??ingrés per mitjà de transferència bancària, després de completar el codi de compte corrent (ccc 20 dígits), s??indicarà en el camp «Concepte?» - el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Atés que els demandats Explotaciones del Este, SL, Construcciones Castillo, SA, es troben en parador ignorat, expedisc aquest edicte a fi que els valga de notificació de forma deguda.  
  
Castelló de la Plana, 26 de febrer de 2018.- El lletrat de l'Administració de justícia: Jesús Mario Abad Gallego.